ՀԲԸՄ գրասենյակում հուլիսի 9-ին տրվեց Gaiff Pro ծրագրի մեկնարկը: «Ոսկե ծիրան» կինոփառատոնի տնօրեն Սուսաննա Հարությունյանը նշեց, որ հետխորհրդային բոլոր երկրների կինոոլորտներում կարող են լինել նույն խնդիրները: «Այնպես է պատահել, որ մեր երկրներից շատերը համագործակցում են Արեւմուտքի հետ, բայց ոչ միմյանց հետ… Ռուսական կինոն, եթե Հայաստանում հայտնի է, ապա ղազախականի մասին նույնը չենք կարող ասել»,-նշեց տիկին Հարությունյանը: